สถาณการณ์โควิดและการเมืองในประเทศ กดดันการลงทุน/ ทิศทางค่าเงินบาทอ่อนค่า สนับสนุนกำไรหุ้นกลุ่มส่งออก ทิศทางค่าระวางเรือคาดยืนในระดับสูงต่อเนื่องตามทิศทางการขยายตัวของเศรษฐกิจโลก และ Supply ที่จำกัด /SET คาดกรอบ 1520-30 จุด แนะนำ BLA
9 สิงหาคม 2564

Energy sector: ติดตามการประชุมผู้ถือหุ้น BANPU ในวันที่ 9 ส.ค. ก่อนที่จะขึ้นเครื่องหมาย XR วันที่ 16 ส.ค. เพื่อรับสิทธิเพิ่มทุน โดย BANPU ได้ปรับแผนเพิ่มทุนเป็นประมาณ 2.96 หมื่นล้านบาท (ลดลงจากแผนเดิม 7%) ด้วยการออกหุ้นสามัญใหม่, BANPU-W4 และ BANPU-W5 รวมถึงเพิ่งปิดขายหุ้นกู้ 1.6 หมื่นล้าน ทั้งนี้ Consensus คาดกำไรของ BANPU จะยังมีโมเมนตัมเชิงบวกต่อเนื่องจากราคาถ่านหิน NEX ที่ล่าสุดปรับตัวขึ้นมาที่ 160 เหรียญสหรัฐฯต่อตัน และราคาก๊าซธรรมชาติของสหรัฐฯ ล่าสุดอยู่ที่ 4.1 เหรียญสหรัฐฯต่อ MMBtu ติดตาม กกพ.เคาะผลการประมูลโรงไฟฟ้าชุมชนฯ 150MW ในเดือน ส.ค. ก่อนชงบอร์ดเคาะภายใน 25 ส.ค.นี้ คาดอาจมีแรงเก็งกำไรในหุ้นที่เกี่ยวข้องเช่น ACE และ TPCH เป็นต้น ติดตาม คลัง-บีโอไอ เร่งเครื่องดัน “ฮับ” รถยนต์ไฟฟ้า สรรพสามิตชงโครงสร้างภาษีรถยนต์ไฟฟ้าใหม่ พร้อมเข้าบอร์ดอีวี แย้มภาษีอีวีใหม่อาจไม่เป็น 0% หวั่นกระทบจัดเก็บรายได้ของรัฐ ด้านบีโอไอต่ออายุมาตรการส่งเสริมลงทุนรถอีวีอีก 3 ปี พร้อมเพิ่มส่งเสริมลงทุนผลิตชิ้นส่วน “แบตเตอรี่-แพลตฟอร์มช่วงล่าง”
Export sector: ติดตามทิศทางค่าเงินบาทซึ่งล่าสุดอ่อนค่ามาที่ระดับ 33.46 บาทต่อดอลลาร์ (+1.7% WoW) ตามทิศทางการแข็งค่าของดอลลาร์หลังตัวเลข Non-farm payroll เดือน ก.ค. ออกมาสูงกว่าคาด ขณะที่สถานการณ์การระบาดของโควิด-19 ยังเห็นตัวเลขผู้ติดเชื้อทรงตัวในระดับสูง มองค่าเงินบาทที่อ่อนค่าจะเป็นปัจจัยหนุนการเข้าลงทุนในหุ้นกลุ่มส่งออก
Banking and Financial sectors: ติดตามสถาบันคุ้มครองเงินฝากจะปรับลดวงเงินคุ้มครองเงินฝากเหลือ 1 ล้านบาท ตั้งแต่ 11 ส.ค.64 ซึ่งจะกระทบผู้ฝากเกือบ 2% ที่บัญชีเงินฝากเกิน 1 ล้านบาท ทั้งนี้ศูนย์วิจัยกสิกรไทยมองว่าผลกระทบเรื่องดังกล่าวจำกัดเพราะธนาคารพาณิชย์ไทยยังมีสถานะสภาพคล่องและเงินทุนที่แข็งแกร่งแม้ในภาวะโควิด โดยมีเงินกองทุนต่อสินทรัพย์เสี่ยงรวมสูงถึง 20.12% สูงกว่าเกณฑ์ขั้นต่ำที่ประมาณ 11-12% รวมถึงมีการดำรงสินทรัพย์สภาพคล่อง (% LCR) ที่ 195.14% ซึ่งสูงกว่าเกณฑ์ปัจจุบันของทางการที่ 100%
Shipping sector: ติดตามทิศทางค่าระวางเรือ BDI และ SCFI ที่ปรับตัวขึ้น 2.4% WoW และ 0.7% WoW ตามลำดับและมีโอกาสที่จะยืนในระดับสูงต่อเนื่องตามทิศทางการขยายตัวของเศรษฐกิจโลก และ Supply ที่มีจำกัด
มุมมองตลาดหุ้น/ กลยุทธ์การลงทุน วันนี้คาด SET technical rebound 1520-30 จุด แนะนำ BLA
1) BLA (ราคาพื้นฐาน 39.00 บาท) รายงานเบี้ยประกันชีวิตใหม่ปีแรกเดือนมิ.ย. 64 ทำได้ 644 ลบ. +47% YoY โดย 2Q21 เบี้ยประกันชีวิตใหม่ปีแรกเติบโต +79% YoY และ +43% QoQ จากฐานต่ำปีที่แล้วและผลิตภัณฑ์ใหม่ (participation program) ที่ออกมาขายใน 2Q21 ได้รับการตอบรับเป็นอย่างดี ขณะที่อัตราผลตอบแทนพันธบัตรรัฐบาลสหรัฐฯและไทยที่ปรับตัวลงต่อเนื่องช่วงที่ผ่านมาคาดว่าน่าจะเริ่มทรงตัวก่อนที่จะเริ่มเปลี่ยนทิศทางปรับตัวขึ้นในระยะข้างหน้า ซึ่งจะช่วยหนุน sentiment การลงทุนและ investment yield ให้แก่ BLA
รายงานตัวเลขเศรษฐกิจ  วันจันทร์ ติดตาม ตัวเลขเงินเฟ้อทั่วไปของจีนเดือน ก.ค. คาด +0.2% MoM และ +0.8% YoY ดัชนีราคาผู้ผลิตของจีนเดือน ก.ค. คาด +8.8% YoY ตัวเลขคาดการณ์เงินเฟ้อผู้บริโภคของสหรัฐฯ เดือน ก.ค. คาด +4.7% YoY วันอังคาร ติดตาม ดัชนี Zew Economic sentiment Index เดือน ส.ค. ของเยอรมัน คาด 57 จุด ลดลง 9.9% MoM วันพุธ ติดตาม ตัวเลขเงินเฟ้อทั่วไปเดือน ก.ค. ของเยอรมัน คาด +3.8% YoY ตัวเลขเงินเฟ้อทั่วไปของสหรัฐฯ เดือน ก.ค. คาด +0.5% MoM และ +5.3% YoY ตัวเลขเงินเฟ้อพื้นฐานของสหรัฐฯ เดือน ก.ค. คาด +0.4% MoM และ +4.3% YoY ปริมาณสต๊อกน้ำมันดิบสหรัฐฯ รายสัปดาห์ วันพฤหัสฯ ติดตาม ดัชนีราคาผู้ผลิตของญี่ปุ่นเดือน ก.ค. คาด +5% YoY ตัวเลขการเติบโตของสินเชื่อจีนเดือน ก.ค. คาด +12.3% YoY ปริมาณ M2 ของจีนเดือน ก.ค. คาด +8.6% YoY การประมูลพันธบัตรอายุ 10 ปีของสหรัฐฯ ดัชนีราคาผู้ผลิตของสหรัฐฯ เดือน ก.ค. คาด +0.6% MoM และ +7.4% YoY และตัวเลขการขอรับสวัสดิการว่างงานของสหรัฐฯรายสัปดาห์คาด 3.67 แสนคน (-4.7% WoW) วันศุกร์ ติดตาม ตัวเลข Michigan Consumer Sentiment เดือน ส.ค. คาดทรงตัว MoM ที่ 81.5 จุด และตัวเลข FDI (YTD) ของจีนเดือน ก.ค. คาด +25% YoY